
o POBOŽNOSTI 


+ Ivan, 


po milosrđu Božjem i po milosti Svete Apostol 
ske Stolice nadbiskup i metropolita Vrhbosanski, 
svima svećenicima i vjernicima, koji su u nad- 
biskupiji Vrhbosanskoj, pozdrav i blagoslov u 
Gospodinu našem Isusu Kristu! 


Predragi u Isusu! 


Ulazimo u sveto korizmeno vrijeme. Sveta Crkva 
predočuje nam u ovo vrijeme neizmjernu ljubav 
našega Božanskog Spasitelja. Njegovu ljubav sve do 
smrti na križu. I vjerni kršćani ustaju da prate Do- 
broga Isusa na njegovu križnom putu. O, kad bismo 
svi uzeli ozbiljno ove korizmene dane, dane križa i 
pokore, pa što dublje uronili u ljubav, kojom nas je 
ljubio Božanski Spasitelj sve do smrti na križu, da 
tako postanemo »njegov narod i ovce paše njego- 
ve«!1) 

Za sveto korizmeno vrijeme vrijede riječi Apo- 
stolove: »Evo, sad je vrijeme najprijatnije, evo, sad 
je vrijeme spasenja!«2) Pa neka se svaka veza sa 
grijehom rastrgne! Neka se svaka mrlja iz duše isko- 
rijeni! Neka vjernici postanu djeca Božja! To je, 
eto, visoki cilj svetoj Korizmi! A da dođemo do toga 
uzvišenog cilja, treba da činimo pokoru, treba da se 
revno molimo, treba da pobožno promatramo muku i 


1) Ps. 78, 18. 
2) 2. Kor. 6,1. 

smrt Isusovu na križu. Na to nas u korizmeno vri- 
jeme jednako poziva sveta Crkva. Poslušajmo, braćo, 
našu svetu Majku Crkvu! Uđimo u se! Vratimo se 
s puta grijeha! Postanimo vjerni narod Božji, da 
uberemo plod u vinogradu Božjem i da u dan slave 
Gospodnje primimo nagradu od Boga! Ne zabora- 
vimo, da Božanski Spasitelj u korizmeno vrijeme 
sa toplom čežnjom traži svoje zalutale ovce! Sve ih 
On hoće da sabere u svoj tor, sve ih hoće da, iscijeli 
i očisti od svakoga grijeha. I neka s naše strane ne 
usfali dobra volja! Sa velikim pouzdanjem pohitimo 
k Isusu, izvoru milosti i života! Ove svete korizmene 
dane počnimo pobožno! Djelima milosrđa zavrijedi- 
mo sebi milosrđe Božje! Utrnimo u svojim srcima 
. svaku srdžbu, i svaku mržnju, i svaku zavist, i svaku 
zlobu! Ponizimo se i pođimo jedni drugima ususret! 
Svojim podložnima budimo dobri! I neka prestane 
osveta! I neka se zaborave uvrede! I neka se stro- 
gost. obrati u blagost, i razmirica u mir! Svi budimo 
čedni, blagi, dobri, ponizni! Svi, braćo, budimo uisti- 
nu pobožni! Samo tako ugodit ćemo Bogu i postati 
dostojni slave našega Božanskog Spasitelja. 

Kad sam vas, braćo, tako uveo u duh svete Ko- 
rizme, ući ćemo odmah u predmet moje ovogodišnje 
vama korizmene poslanice. Pozvat ću vas na pobož- 
nost. Pozvat ću vas i zamoliti, da budete ljudi pobo- 
-.žni, da živite po Bogu, da stupite u najbolje odnose 
.s.Bogom, da se ujedinite s Bogom, da vašu dušu 
imadne Bog. ' 

Samo zagledajmo se, u kakvim smo danas da- 
nima! Svijet se udaljuje od. Boga. Tolike obitelji 
odstupaju od Boga. škole daleko od Boga. Isto tako 
i štampa, da ne govorimo o kinu, filmu i kazalištu. 


Db 


I radnici i obrtnici i posjednici i učenjaci i držav- 
nici i politici udaljuju se od Boga. I tako se jadni 
narod vodi i gura u propast vremenitu i vječitu. 

Komu je do naroda svoga, zabrinut je i osjeća 
u savjesti svojoj dužnost, da to udaljivanje i odstu- 
panje od Boga ukloni iz naše sredine, i da sve po- 
kuša i učini, te nam narod naš zavapi do neba: 
»Hoćemo Boga!« 

Tu dužnost u svojoj savjesti osjeća osobito bi- 
skup, koga je Bog postavio za duhovnoga vođu na- 
rodu svomu. Pa dajte mi, predragi, da udovoljim toj 
svojoj velikoj dužnosti, i da vas sve pozovem, upu- 
tim i povedem k Bogu, na pobožni život, na svetu 
pobožnost! To je, eto, cilj i svrha mojoj ovogodišnjoj 
korizmenoj poslanici. Pravi predmet korizmeni! Po- 
kazat ću vam, u čemu stoji prava pobožnost; i onda 
pokazat ću vam, da smo upravo dužni živjeti pobo- 
žno, i koliki nam blagoslovi Božji dolaze od pobožna 
života, od pobožnosti. 


1. Što je prava pobožnost? 


Braćo! Mnogi i premnogi imaju slab pojam o 
pobožnosti. Krivo misle i govore o pobožnosti. Misle, 
da pobožnost stoji poglavito i jedino u vanjštini: u 
usmenim molitvama i u vidljivim pobožnim djelima. 
Drugi misle, da je pobožnost nešto samo nutarnje, i 
da njoj ne treba nikakve vanjštine, kao javnoga po- 
laska crkve, javnog ispovijedanja svoje vjere. Drugi 
opet misle, da su već pobožni, ako redovito idu u 
crkvu i pribivaju ostalim javnim pobožnostima, ma- 
kar da u isto vrijeme prestupaju ovu ili onu zapovi- 


. jed Božju. Drugi stavljaju pobožnost u svakojake 

pretjeranosti i kojekakva sujevjerja. Opet jednima 
neće se provoditi pobožan život, jer da pobožan život 
ne zna ni za kakvu radost, i mrk je ti život, i pobo- 
žan čovjek bježi od ljudi! | 

Sve je to krivo mišljenje o mmm Jer, evo, 
šta je prava pobožnost! 

Prava pobožnost jest potpuna osti u volju 
Božju. Pobožan čovjek priznaje Boga svojim Stvo- 
riteljem i Gospodarom. Pobožan je čovjek prema 
Bogu kao dijete prema svojemu ocu. On čitavim &vo- 
jim bićem hvali, štuje i ljubi Boga. On hoće da u 
svemu ugodi Bogu. On upravlja ravno svoj pogled 
k Bogu, a ne zna ni za kakav ludi obzir ljudski. On 
hoće da samo Bog ima i posjeduje dušu njegovu, i 
nitko drugi. Pobožan čovjek govori sa Psalmistom: 
»Šta imam na nebu, i šta hoću na zemlji osim tebe, 
Bože! Čezne za tobom tijelo moje i srce moje. Bog 
srca mojega i dio moj Bog do vijeka. Jer evo, koji se 
udaljuju od tebe, ginu. Sve istrebljavaš, koji čine 
preljubu ostavljajući tebe. A meni je dobro pristajati 
uz Boga, polagati u Gospodina Boga uzdanje svoje, 
da navješćujem sve hvale tvoje na vratima kćeri 
Sionske. «3) 

Doduše, mogu niže moći u duši kojega pobožna 
čovjeka kojiput za kraće ili za dulje vrijeme biti u 
protivnosti sa višim moćima njegove duše, pa mu 
oteščavati pobožnost i bacati ga u rastresenost i du- 
ševnu suhoću, dapače i u neku odvratnost pr ema 
nekim pobožnim vježbama. Svaki je od nas već osje- 
tio u sebi ovu ili onu takovu protivnost. Bojažljive 
ili zlo upućene duše prepadnu se onda, i misle, da je 
iščeznula iz njihove duše pobožnost. Varaju se. Jer 
8) Ps. 72, 25—28. i 

pobožnost ne stoji u čuvstvu i u mašti. Pobožnost 
stoji bitno u volji, što proizlazi iz vjerske spoznaje 
Boga, i ta spoznaja Boga utječe na duh, na svijest, 
a dakako, ali ne uvijek, zahvaća i čuvstva. 
Pobožnost je, kako već istaknusmo, nutrašnjost, 
ali nije samo nutrašnjost. Jer sve, što je živo i sna- 
žno u čovječjoj nutrašnjosti, tjera i hoće van. I stoga 
ondje, gdje je prava nutarnja pobožnost, vidimo 
odmah i vanjsku revnost u pobožnosti, u vjerskoj i 


erkvenoj j di elatnosti. 


Pobožan čovjek sklapa ruke, i miče usnama u 
molitvi, i poklekne pred Svetotajstvenim Spasiteljem, 
»pred kim se,« kaže Apostol, »pokloni svako koljeno 


na nebu, na zemlji 1 pod zemljom, i svaki jezik pri- 


zna slavu Boga Oca: Isus Krist jest Gospodin.«+) | 


m Pobožan čovjek sabran je u crkvi, jer je »moja 


kuća, « govori Bog, »kuća molitve.«5) 
' Pobožan čovjek voli vjerske razgovore i prired- 
be, jer zapovijeda Apostol, da naši razgovori ne budu 
»Sr amotne i lude riječi, već zahvaljivanje Bogu. «5) 
. Pobožan čovjek rado opći i druguje sa ljudima, 
koji misle i osjećaju vjerski, jer, kaže Apostol, »ako 
u svijetlu hodimo, onda imamo zajednicu jedan < S 
drugim.«T) ' 
Pobožan čovjek rado ide na službu Božju i na 
propovijed u nedjelje i zapovjedne svetkovine, jer 
zna za onu Gospodnju: »Tko je od Boga, taj sluša 


riječi Božte.«3) 


4) Filiplj. 2, 10. 11. 
5) Luk. 19, 46. 

6) Ef. 5, 4. 

7) 11m1, 7. 

8) Iv. 8, 47. 

Pobožan. čovjek osjeća se dužnim da učestvuje 
u vjerskim i crkvenim priredbama i nastupima, i da 
surađuje u Katoličkoj Akciji, to jest u svjetovnjač- 
kom apostolatu za stvar Kristovu i njegove svete 
Crkve, jer gori od želje, da bude »suradnik Istine«9), 
kako:to sv. Ivan Apostol stavlja na srce vjernicima: 

Pobožan čovjek ima otvorenu desnicu za vjer- 
ske i crkvene potrebe, da tako posluša opomenu Apo- 
stolovu: »Svaki neka daje po volji svojega srca, a 
ne sa žalošću ili od nevolje, jer Bog ljubi onoga, koji 
dragovoljno daje.«19) 

Pobožan čovjek štuje i časti svećenike kao na- 
mjesnike i službenike Božje, makar da oni možebit 
imali na sebi kakvih ljudskih mana i slaboća, jer nas 
i na to upućuje Apostol, kad veli : »Svećenicima, kojt 
se dobro staraju, neka se. daje dvostruka čast, a 089- 
bito onima, koji se trude u riječi i u tauci!«11) 

Pobožan čovjek misli i osjeća, nada se i boji se, 
živi i radi i bori se za stvar Kristovu i Crkve i za 
spasenje besmrtnih duša, opet slušajući opomenu 
Apostolovu, koji nam govori: »Živite, kako se pri- 
stoji Evanđelju Kristovu ... da čujem za vas, da sto- 


jite u jednome duhu i adgotišah se borite za ki KIA 


Evanđelja.«12) 

Pobožan čovjek sluša naputke svete Crkve, pa 
svoje dnevne molitve, radove, kušnje i patnje posve- 
ćuje Božanskomu Srcu Isusovu. Crkva mu daje velike 
oproste za ovaj, recimo, posve kratki uzdah: »Sve za 

9) 8. Iv. 1,8. 

10) 2. Kor. 9, 7. 

11) 1. Tim. 5, 17. 

12) Filiplj. 1, 27. 


i 101 da 


tebe, Presveto Srce Isusovo!«13) Ovim kratkim uzda- 
hom posvetimo čitav dan Presvetomu Srcu, ako ga 
ujutro izgovorimo pobožno. 


: Pobožan "čovjek ima uvijek na pameti strogu 
opomenu sv. Jakova Apostola, prvoga biskupa Jeru- 
salemskoga, koji veli: »Ako tko misli, da je pobožan, 
a ne zauzdava jezika svojega, nego vara srce svoje, 
njegova je pobožnost isprazna. Pobožnost čista i neo- 
kaljana pred Bogom i Ocem jest ova: zauzeti se za 
strote i udovice u njihovoj nevolji i držati sebe neo- 
kaljana od svijetd.«14) 

Pobožan je čovjek onaj, koji je pun plodova Du- 
ha Svetoga, a ti su plodovi, po riječima sv. Pavla 
Apostola, ovi: »ljubav, radost, mir, strpljivost, bla- 
gost, dobrota, vjera, krotkost, uzdržljivost.«15) U 
pobožnosti, kako vidimo, krije se toliko blago kršćan- 
skih kreposti. 

Tako, eto, radi, živi i postupa onaj, koji je uisti- 
nu pobožan čovjek. I zato imaju krivo oni, koji go- 
vore, da se može biti pobožan čovjek i bez vanjskih 
čina pobožnosti i bez učestvovanja u vjerskom i 
crkvenom životu. Dosta je, kažu, nutarnja pobožnost. 
I tim se oni izgovaraju, kad ne dolaze na službu 
Božju, kad ne živu životom Crkve, kad ne primaju 
svetih sakramenata, kad ne pohađaju vjerskih prire- 
daba, kad, u jednu riječ, ne pokazuju se javno pred 
svijetom, da su pravi kršćani katolici. Takovi ljudi 
nijesu zaista pobožni ljudi, jer pobožni ljudi dobro 


13) ) Kolikogod puta izgovori se taj uzdah, toliko puta do- 
bije se oprost od 800 dana. Taj oprost možemo zaamijeniji i 
za duše u čistilištu. 

14) Jak. 1, 26. 27. 

15) Gal. 5, 22. 28. 

znadu, da je stroga zapovijed Crkve ići na službu 
Božju u nedjelje i zapovjedne svetkovine, i dobro 
znadu, da je Crkva namjesnica Božja, jer je riječ 
Božja: »Tko Crkve ne sluša, neka ti buide. kao nezna- 
božac # javni grješnik!«16) Ljudi, koji svoju vjeru ne 
ispovijedaju javno pred svijetom, neka čuju oštru 
prijetnju Sina Božjega: »Tko ne prizna mene pred. 
ljudima, neću na ja njega priznati pred Ocem svojim, 
koji je na nebesima.«17) 
Prava pobožnost obuhvaća svega čovjeka, obu- 
hvaća i nevidljivu dušu njegovu, obuhvaća i vid- 
ljivo tijelo njegovo. Prava pobožnost obuhvaća 
dakle i. vanjske čine pobožnosti, što su propisani 
kršćanima katolicima zakonom Božjim i crkvenim. 
Pobožan čovjek štuje Boga kao svojega Gospo- 
dara i Stvoritelja, i ljubi Boga kao svojega Dobro- 
tvora i Oca. I upravo zato pobožan čovjek poštuje i 
savjesno izvršuje sve zapovijedi Božje. U izvršivanju 
svih zapovijedi Božjih stoji jezgra prave pobožnosti. 
»Jer ovo je ljubav Božja,« veli sv. Ivan Apostol, »da 
zapovijedi njegove držimo.«18) I bila bi jedna samo 
na oko pobožnost, kad bi možda netko išao u crkvu 
na službu Božju svake nedjelje i svake zapovjedne 
svetkovine, a ne bi pritom izvršivao zapovijedi 
Božjih. Ili možemo li držati pobožnim čovjekom ono- 
ga, koji, eto, zna napamet sve zapovijedi Božje, i 
uvijek su mu puna usta pobožnih riječi, ali je sree 
njegovo puno oholosti, zavisti, mržnje, nečistoće, 
skuposti, lakomosti, pa neće da pomogne svojemu 
bližnjemu u potrebi i nevolji? Takav čovjek samo je 
16) Mat. 18, 17. 


17) Mat. 10, 38. 
18) 1. Iv. 5, 8. 

na oko pobožan, ili, kako bi rekao sv. Pavao, »ima 
samo obličje pobožnosti.« Takav čovjek nije nikakav 
pobožan čovjek, pa makar se sav rastrgao čineći ko- 
jekakve vanjske čine pobožnosti. Sv. Pavao Apostol . 
upire prstom na ove lažipobožnjake i odvraća nas od 
njih. Ovako on piše svojemu učeniku Timoteju: »Ali 
ovo znaj, da će u posljednje dane nastati vremena 
teška! Jer će ljudi postati samožii, srebroljupci, 
hvališe, ponositi, hulnici, nepokorni roditeljima, ne- 
blagodarni, nepravedni, neljubezni, nepomarljivi, 
opadači, neuzdržnici, bijesni, nedobroljubivi, izdaj- 
nici, nagli, naduvemi, koji više mare za slasti nego za 
Boga, koji imaju obličje pobožnosti, a sile su se nje- 
zine odrekli. I ovih se kloni!«19) Tako Apostol. | 

Ima još jedna vrst lažne pobožnosti. Ima ljudi, 
koji puno drže do pobožnih i vjerskih običaja u na- 
rodu, i nastoje da uzdrže vjeru u narodu, ali njihova 
nutarnjost ide za zemaljštinom, za svjetskim intere- 
sima, pa tako na račun vjere služe svjetskim cilje- 
vima. Takvi su bili farizeji u vrijeme Isusovo. Oni 
su se tvrdo držali obreda židovskog zakona, čuvali 
su kao oči u glavi vjerske običaje svojega naroda, 
puno su se molili i strogo postili. Ali to je sve bila 
samo jedna gola vanjština, samo jedna vanjska po- 
božnost, na oko pobožnost. Njihova je nutrina bila 
puna svjetskih i zemaljskih misli i težnja. Njima je 
bilo stalo samo do zemaljskoga kraljevstva, a deveta 
im bila briga Kraljevstvo Božje na zemlji. »Ovo nije 
mudrost,« veli Apostol, »što silazi odozgo, nego je 
zemaljska, putena, čavolska mudrost.«29) 

A sad da pogledamo sliku pravoga pobožnog 
19) 2. Tim. 8, 1—5. 

20) Jak. 3, 15. 

čovjeka! Kako je ta slika divna i prekrasna! U pra- 
voga pobožnog čovjeka vanjština se potpuno slaže sa 
nutrinom, i nutrina sa vanjštinom. Sve njegove nu- 
tarnje duševne moći i sposobnosti, njegov razum, 
njegova.volja, njegov sav duhovni život, u potpunom 
su skladu sa njegovim vanjskim djelovanjem. Oboje, i 
vanjsko djelovanje i čitava duša pobožnog čovjeka, 
ide samo za jednim ciljem, najvišim i najsavršeni- 
jim ciljem, za štovanjem Boga, za ispunjavanjem 
njegove svete volje, za ljubavlju prema Bogu i bliž- 


njemu svomu. Može kojiput da pogriješi i taj pravi : 


pobožni čovjek ; ali njegov čitav značaj tvrdo i jedna- 
ko stoji na svom pravome mjestu; on je »od Boga i 
od ljudi obljubljen, njegov je spomen blagoslov- 
ljen.«21) 

Naprotiv, kako je crna i ružna slika jednoga 
čovjeka, koji je odstupio od Boga i od pobožnosti! 
Zavirimo časkom u jednu obitelj, koja se udaljila od 
Boga, i u kojoj ne vlada više pobožnost! Ah, nema 
više u toj obitelji molitve ni jutarnje ni večernje! 
Ne moli se tu više ni prije ni poslije jela. Iz te kuće 
i obitelji ne ide se više u crkvu, ne ide se na pro- 
povijed, ne ide se k svetoj misi. Nema u toi kući 
katoličkih knjiga i novina, već su tu bezvjerske knji- 
ge, bezvjerske novine, bezvjerski romani, svakakve 
ružne i nećudoredne slike. Nema u toj kući svete sli- 
ke, nema svetoga Propela. I razgovori u toj obitelji 
samo su svjetski razgovori, puno puta bezvjerski i 
nećudoredni razgovori. I u toj. obitelji rastu djeca 
bez vjere, bez Boga, bez svete nade u vječnost. Tako 
nije bilo ni u poganskoj kući, gdje su ipak. roditelji 
barem nekakvu vjeru ulijevali u duše svojoj djeci. 

21) Crkv. 45, 1. sl. 

Pa onda, kakav je taj javni život bez Boga, bez 
vjere! U fabrikama, u radionicama šta sve vidimo i 
susrećemo danas? Vidimo i susrećemo -bezvjerske 
razgovore, ruganje Bogu i Nebu i vječnom životu, 


psovke na Crkvu,.na svećenike, na kršćanstvo. To 


je, što susrećemo danas u tim lokalima bez Boga. 

A kako je na skupštinama današnjim, na zaba- 
vama današnjim? Ni govora nema vam tu o kakvoj 
pobožnosti. Tu se ne spominje Bog. A što da kažemo 
o današnjoj štampi, i o književnosti današnjoj, i o 
kinu, filmu i kazalištu današnjem, i o umjetnosti 
današnjoj? Ipak, hvala Bogu, u književnosti i umjet- 
nosti opaža se ovdje ondje težnja za Bogom i za vje- 
rom, za kršćanstvom i za Crkvom. Ali to je samo 
ovdje ondje. To je rijetkost. Veliki dio današnje jav- 
nosti, to moramo reći sa golemim bolom u duši, odstu- 
pio je od Boga, zaboravio je Boga. 

I taj kobni duh kuca već i na vrata zakonodav- 
stvu i školi danas. Trubi se na sve strane, da je 
vjera samo privatna stvar, pa neka svak vjeruje i 
moli šta hoće i kako hoće! Ako se tako nastavi dalje 
u javnom životu, osobito u školi, kud će nam doći 


naš naraštaj? Doći će onamo, kamo ih šalje boljše- 


vički učitelj Lenjin. Upast će u propast i vremenitu 
i vječitu. Neka nam dobri Bog bude na pomoći, i 
neka odvrati naš narod od te bezbožne propasti! 


2. Dužni smo živjeti pobožno. 


Tako sam vam, braćo, pokazao sliku prave po- 
božnosti i sliku udaljenosti od pobožnosti, odstupanja 
od Boga. Ali ima danas kršćana, koji misle, da treba 
sve učiniti, te se među nas ne uvuče otpad od Boga, 
ali pobožan biti i pobožno živjeti da je to, doduše, 


lijepo i hvale vrijedno, ali ipak da nije nikakav gri- 
jeh, ako čovjek nije baš pobožan. Prava je zabluda 
ovakvo mišljenje. Jer pobožan biti i pobožno živjeti 
jest svima nama u savjesti sveta i najstroža dužnost, 
dužnost naređena od samoga Boga. 

Svaki čovjek ima u svojoj duši, ako mu je samo 
duša zdrava, sklonost za pobožnost. Kori nas savjest, 
ako se uklanjamo ovoj duševnoj sklonosti, ovome ple- 
menitom nagonu naše duše, pa živimo nepobožno, 
i nesveto. Ima, doduše, ijudi, koji su izgubili svaku 
grižnju savjesti svojim razvratnim i zlopakim živo- 
tom, pa oni ne osjećaju više u svojoj duši nagona i 
sklonosti za pobožnost. Ali to su ljudi, kojima duša 
nije više zdrava i čista. Oni su ili svojim bezvjerskim 
odgojem, ili drugovanjem sa bezvjercima, ili čitanjem 
bezvjerskih knjiga i novina ugušili u svojoj duši 
svaku bolju klicu i plemenitiju sklonost. Ali i oni isti 
ne mogu da se zauvijek otrgnu i otmu od opomene, 
kojom ih savjest vuče i privlači k pobožnosti. Na- 
dođe već vrijeme, kad i oni uzdahnu za pobožnošću, 
kad se i njima probudi savjest i prekori ih zbog nji- 
hova nepobožnog života, i uznemiri ih, i ozlovolji ih, 
pa i muči ih. O, neka im onda udijeli dobri Bog mi- 
lost svoju, da se osvijeste i počnu živjeti po Bogu, 
živjeti pobožno! Jer ako se opet i opet ogluše tomu 
glasu savjesti, može im srce sasvim otvrdnuti, a te- 
ško otvrdnutom srcu u posljednji dan! To veli Đuh 
Sveti. Čovjek srca otvrdnuta za pobožan život napo- 
kon će tvrdo zaspati, i probudit će se u vječnom ognju 
paklenom. Sačuvaj, Bože, sve moje čitatelje i sluša- 
telje od te vječne i najveće nesreće! 

Dužnost pobožnosti toliko nam je puta sam Bog 
u svojoj objavi stavio na srce. Bog nam po svojim: 
patrijarima i prorocima opet i opet upravo nalaže: 

pravednost, a pravednost je u starozavjetnom jeziku. 
isto, što i pobožnost. Pravedan čovjek jest pobožan. 
čovjek. U. svetoj knjizi Crkvenici ovako nam govori 
Duh Sveti: »Svima silama bori se za pravednost po- 
radi svoje duše, i sve do smrti nastoj oko pravedno- 
stil«22) »Tko se od pravednosti okrene grijehu, to- 
ga će Bog baciti u propast.«238) I opet govori. Duh 
Sveti u istoj knjizi: »Ako težiš za pravednošću, ti 
ćeš je postići i u nju ćeš se zaodjeti kao u časnu odje- 
ću. Ti ćeš kod nje stanovati, i ona će te uvijek zago- 
varati, a u dan sudnji naći ćeš sigurnost.«2£) 

U Novom Zavjetu ovako nas opominje Duh Sveti 
u poslanici sv. Pavla Apostola Timoteju: »Vježbaj se- 
u pobožnosti, jer je pobožnost korisna za sve; ona 
ima obećanje života sadašnjega i budućega.«25) Sv. 
Petar Apostol u svojoj drugoj poslanici opominje: 
kršćane ovako: »I/z sve snage poradite, da pokažete: 
u vjeri svojoj krepost, a u kreposti znanje, a u zna- 
nju uzdržljivost, a u uzdržljivosti ustrajnost, au 
ustrajnosti pobožnost, a u pobožnosti ljubav bratsku, 
a u ljubavi bratskoj ljubav bližnjega... jer tko ne- 
ma ovoga, slijep je i kratkovid, i zaboravio je očišće- 
nje od starih svojih grijeha. Zato, braćo, postarajte: 
se još većma, da svoj poziv i izbor utvrdite dobrim. 
djelima, jer ovo čineći nećete nikad propasti! Jer će. 
vam se tako obilno pružiti ulaz u vječno kraljevstvo 
Gospodina našega i Spasitelja Isusa Krista.«?8) U 
istoj poslanici veoma potresnim riječima iznosi sv. 
Petar Apostol pred vjernike istinu o sudnjem danu. 

22) Crkv. 4, 38. 

23) Crkv. 26, 27. 

24) Crkv. 27, 9. 


25) 1. Tim. 4, 7. 8. 
26) 2. Petr. 1, 5. sl. 

Taj će dan, veli, sigurno doći. I zato treba da.se 
kršćani spremaju za taj dan svojim pobožnim živo- 
tom. Ovako piše sv. Petar Apostol: >»Doći će dan 
Gospodnji kao tat; i tada će nebesa s velikom bukom 
proći, a počela se od vatre rastopiti, i zemlja i djela, 
što su na njoj, izgorjet će. Kad će se tako ovo sve 
raspasti, kako onda treba da vi sveto i pobožno ži- 
vite, iščekujući i ususret idući dolasku dana Gospod- 
njega, kojim će se nebesa u vatri raspasti i počela se 
u žegi rastopiti! Ali po obećanju njegovu čekamo no- 
vo nebo i novu zemlju, u kojima stanuje pravednost. 
Zato, ljubezni, čekajući ovo, revno se stavajte, da vas 
nađe čiste i neokaljane, u miru!«27) Slično govori i 
sv. Pavao u poslanici svojemu učeniku Titu. On mu 
ovako piše: »Pokazala se milost Boga Spasitelja na- 
šega svima ljudima i upućuje nas, da se odrečemo 
bezbožnosti i svjetskih želja, da trijezno, pravedno i 
pobožno živimo na ovom svijetu, čekajući blaženu 
nadu i dolazak slave velikoga Boga i Spasitelja na- 
šega Isusa Krista, koji je dao sam sebe za nas, da 
.nas otkupit od svake nepravednosti 1 da očisti sebi 
navod izabrani, koji je revan u dobrim djelima.«28) 
I tako, braćo, vidite, da nam i savjest naša i 
zapovijed Božja stavljaju na dušu i upravo nalažu 
pobožnost kao jednu strogu i veliku dužnost našu. 


3. Blagoslovi Božji od pobožnosti: 


Predragi u Isusu! Bog nam nikada ništa ne na- 
laže, što ne bi bilo za naše vlastito dobro. Bog je u 
svojoj prevelikoj dobroti vanjsko štovanje, što mu ga 
iskazujemo vršeći njegove zapovijedi, nerazdruživo 

27) 2. Petr. 3, 10. sl. 

28) Tit. 2, 11. sl. 

spojio s našom srećom. Bog je to učinio i pogledom. 
na svoju zapovijed o našoj dužnosti, da živimo po- 
božno. I zato veli Apostol: »Velika je dobit pobo- 
žnost.«29) : B 
“ Doista, bogat i obilat blagoslov Božji izlijeva se. 
iz pobožnosti i na pojedinca i na obitelj i na društvo. 
i na cijeli narod. 
Pomislimo najprije na mir duševni, što nam 


izvire iz pobožnosti ! 


O, koliko je dobro mir duševni! A to preveliko. 


dobro ima pobožan čovjek. Pobožnost stoji u tom; da. 


nam sve duhovne sposobnosti duše teže k jednome 
najuzvišenijem cilju, štovanju, ljubavi i službi Boga. 
Pobožan čovjek upravlja Bogu sve svoje misli i osje- 
ćaje, sav svoj rad i svaki svoj pothvat. A time posti-- 
že mir i zadovoljstvo u duši svojoj, jer tako se pri-: 
miruje najdublja čežnja duše njegove, čežnja za. 
Bogom. Jer, braćo, mi smo svi stvoreni za Boga, pa. 
je nemirno srce naše, dok se ne smiri u Bogu. 

Dakako, na ovom svijetu nema nam srcu potpu-- 
nog i savršenog mira. To je uvidio naš hrvatski: 
pjesnik, kad je uzdahnuo onako gorko: »Joj, na zem- 
lji nema raja, — želja za njim to je sve!«30) Jest,. 
otkako je počinjen istočni grijeh, poremećen je u na- 
ma onaj sklad, ona harmonija između nižega i višega. 
čovjeka. Iza istočnoga grijeha osjeća i pobožan čo- 
vjek u sebi onu oporbu i borbu, što ju je iskusio sam. 
na sebi Apostol, kad o njoj ovako govori: »Vidim 
drugi zakon u svojim udovima, koji se opire zakonu. 
razuma mojega i zarobljava me pod zakon grijeha,. 
koji je u mojim udovima.«31) Ali po milosti Božjoj: 
= 29) 1. Tim. 6, 6. 


30) Petar Preradović. 
31) Rimlj. 7, 28. 

-postiže pobožan čovjek izbavljenje od ovoga smrtnoga 

tijela. Ovako veli dalje sv. Pavao Apostol: »Ja ne- 
sretni čovjek! Tko će me izbaviti od ovoga smrtnoga 
tijela? Milost Božja po Isusu Kristu Gospodinu na- 
šemu.«32) I tako nama »želja za rajem« nije sve, već 
je. nama sve »milost Božja po Isusu Kristu Gospodinu 
.našemu.« Po milosti Božjoj, što je dobiva pobožan 
čovjek po Isusu Kristu Gospodinu našemu, postiže on 
-mir i raj u svom vlastitom srcu. »Biti sa Isusom slatki 
je vaj. I tko Isusa nađe, našao je blago dobro, šta vi- 
.še blago nad sve blago. I kad milost Božja dođe k 
čovjeku, tada je jak za sve. Kad Isus progovori samo 
jednu riječ, velika se oćuti utjeha.«33) 

Dakle, prvi dragocjeni plod, što nam rodi na 
stablu svete pobožnosti, jest mir u vlastitom srcu. 
Lijepo nam to svjedoči sveti Psalmist, kad veli: 
»Velik mir imaju oni, koji ljube zakon tvoj, Gospo- 
dine!«34) 

Još više. Kad bi se ljudi obratili i povratili k 
pobožnosti, onda ne bi bilo među njima toliko ne- 
mira i nezadovoljstva, toliko zavisti i zlovolje, toliko 
mržnje i zlobe. Ne bi bilo nepravednih ratova i nji- 
kovih užasnih bičeva i posljedica. Jer ovako govori 
Apostol: »Odakle ratovi i odakle borbe među vama? 
Od požuda vaših, što vojuju u vašim udovima.«35) 

Kad bi ljudi živjeli pobožno, kad bi izvršivali 
zapovijedi Božje, kad bi činili pravdu i ljubili svo- 
jega bližnjega, ne bi onda bilo u svijetu te prijevare 
i kavge. Onda bi vladala u svijetu ljubav, i mir i red 
bi vladao, i sreća i sigurnost bi vladala. Ali kad na- 
32) Rimlj. 7, 24. Er 
) »Nasljeduj Krista« 2, 8. 


4) Ps. 118, 165. 
5) Jak. 4, 1. 

rodi otpadaju od Boga, i kad države zabacuju: strah 
Božji, onda se širom otvaraju vrata sigurnoj propa- 


sti, i unutrašnjoj i vanjskoj propasti. 


Čovjek upravo ne može da razumije one, koji 
imaju u rukama školu i mladež, kad oni trgaju i 
otimaju školu i srca mladeži od Boga i od življenja 


“po Bogu i u strahu Božjem. Iskustvo tolikih vjekova 


dokazalo je, da samo bogobojazna mladež zajamčuje 
sretnu budućnost jednome narodu. 

Prije 2500 godina napisao je veliki prorok Božji, 
sveti Jeremija, ove velike riječi: 20 ti, nado Izrae- 
lova, o Gospodine! Svi, koji te ostavljaju, posramit 
će se; koji odstupaju od tebe, zapisat će se u prah, 


jer ostaviše Gospodina, izvor žive vode.«36) Prorok 


Jeremija izvadio je ovu žalosnu činjenicu iz povije- 
sti svojega naroda. I sva mu je budućnost dala pravo. 
Pa i mi upravo pomišljamo na najveće nesreće da- 
našnjega svijeta i na uzroke sviju tih nesreća, kad 
slušamo, šta on dovikuje svojemu nesretnom narodu, 
koji se udaljio od Boga i od njegovih svetih zakona. 
Plače i govori sveti prorok Jeremija ovako: »Pretra: 
žimo i vazgledajmo pute svoje, i povratimo se Gospo- 
dinu! Podignimo srce svoje i ruke k Bogu na nebe- 
sima! Griješili smo i tebe na srdžbu izazivali. Zato 
ti ne praštaš. Ti si se zaogrnuo u gnjev, i goniš nas, 
ubijaš i ne žališ... Načinio si od nas smetlište i od- 
met usred tih naroda. Razvaljuju usta svoja na nas 
Svi neprijatelji naši. Strah i jama zadesi nas, pot 
šenje i zatiranje.«37). 

Otpad od Boga uvijek je u povijesti zlo i rđavo 
svršio. A prava je pobožnost uvijek donijela blago- 
= 36) Jer. 17, 18. 

37) Plač Jer. 3, 40—47. 

slov za pojedinca, blagoslov za obitelj, blagoslov za 


društvo, blagoslov za cijeli narod. Dakako, ne blago-: 


slov raja, jer na zemlji mora i pobožan čovjek da 
računa sa mukama, kušnjama i suzama. Zbog zloće 
mnogih ljudi uvijek će se obistinjavati riječ Apo- 
stolova: »Svi, koji pobožno hoće da živu u Kristu Isw- 


šu, trpjet će progonstvo.«358) Ali ovoga progonstva: 


ne bi bilo, kad bi svi ljudi krotili svoje zle strasti i 
htjeli pobožno živjeti. Pa i kad bi ljudi bili dobri i 
pobožni, i tad bi još pobožan čovjek imao da pod- 
nosi muke i bolove, što su spojeni sa tolikim slabo- 
ćama tijela i duše. Ali, ipak, tko živi pobožno, taj 
se može uvijek uzdati u milost Božju, koja će mu 
olakšati i ublažiti svaku žalost i muku ovoga života. 

A što je glavno, pobožna čovjeka čeka gore na 
. nebesima najveći blagoslov Božji. On će sigurno doći 
u nebo. I Bog će mu za njegovu vjernu pobožnost dati 
vječno blaženstvo nebesko i neuvelu krunu nebesku. 

Blagoslov Božji na zemlji, blagoslov Božji u 
nebu, to je, eto, obećanje, što ga Duh Sveti pobožno- 
sti obećaje na usta Apostolova, koji veli: »Pobožnost 
je korisna za sve, jer ima obećanje života sadašnjega 
i budućega.«39) 

Stoga, predragi u Isusu, sa svom revnošću i 
uzdajući se u milost Božju provodimo život pobožan t: 
Tako ćemo ispuniti dužnost, što nam je, kako smo vi- 
djeli, nalaže i savjest naša i objava Božja. I kad bu- 
demo vjerno vršili tu dužnost, obasut će nas Bog 
svojim mnogim i obilatim blagoslovima. Nas i sve. 
naše oko nas. 

Zato vas, napokon, u sav glas pozivam sa sv. 
= 38) 2. Tim. 8, 12. 

39) 1. Tim. 4, 8. 

Pavlom Apostolom: »Braćo, što je god istinito, što 
je god časno, što je god pravedno, što je god sveto, 
što je god milo, što je god slavno, ako je koja kre- 
post, i ako je koja pohvala, to mislite!40) Da tako 
živite dostojno Gospodina, te mu u svemu omilite, da 
budete plodni u svakom dobrom djelu i rastete u po- 
znanju Božjemu; utvrđujući se svakom silom, po ja- 
kosti slave njegove, da sve podnesete s radosnom 
ustrajnošću i strpljivošću; i da zahvaljujete Ocu, koji 
nas je učinio vrijednima, da budemo subaštimci sve- 
tih u svijetlu.«41) 

Predragi! Tako mi stojte u Gospodinu! Budite 
pobožni, iskreno i od svega srca pobožni ljudi! Ljudi, 
koji živu i hodaju po Duhu Svetom! Ljudi, koji vežu 
zemlju s nebom! Ljudi, koji nas oživljuju i uskri- 
suju! Takovih Božjih ljudi treba danas »lijepa naša 
Domovina«. U to ime srdačan pozdrav svima! I mi- 
lost Božja, milost Gospodina Isusa Krista s duhom 
vašim, braćo! A Bogu i Ocu našemu slava u vijeke 
vijeka! Amen. 


U Sarajevu, na Svijećnicu 1956. 


+ IVAN, 
nadbiskup Vrhbosanski. 


= 40) Filiplj. 4, 8. 
41) Kol. 1, 10. sl. 

